# **Anexa 2: Criteriile de verificare a conformității administrative și a eligibilității**

## **A4.1. Criterii de verificare a conformității administrative**

|  | **Criterii** | **Subcriterii prelucrate automat de către sistemul informatic** | **Subcriterii procesate de evaluatori** |
| --- | --- | --- | --- |
| 1. | Cererea de finanțare respectă formatul solicitat și conține toate anexele solicitate. | * Cererea de finanțare respectă formatul standard din *Ghidul Solicitantului Condiții Specifice* și *Orientări privind Accesarea finanțărilor în cadrul Programului Operațional Capital Uman* și este însoțită de toate anexele solicitate. | Anexe obligatorii conform ”*Orientări privind Accesarea finanțărilor în cadrul Programului Operațional Capital Uman 2014-2020”*   1. **Declarație de angajament** (Anexa 2: *Orientări privind accesarea finanțărilor în cadrul Programului Operațional Capital Uman 2014-2020*, modificat prin Corrigendum nr 2/29.11.2016) 2. **Declarație de eligibilitate,** câte un exemplar semnat de fiecare membru al parteneriatului (Anexa 3: *Orientări privind accesarea finanțărilor în cadrul Programului Operațional Capital Uman 2014-2020*) 3. **Declarația privind evitarea dublei finanţări,** câte un exemplar semnat de fiecare membru al parteneriatului (Anexa 4: *Orientări privind accesarea finanțărilor în cadrul Programului Operațional Capital Uman 2014-2020*) 4. **Declaraţie privind eligibilitatea TVA aferentă cheltuielilor ce vor fi efectuate în cadrul operațiunii propuse spre finanţare din FESI 2014-2020,** câte un exemplar semnat de fiecare membru al parteneriatului (anexa 5 Orientari privind accesarea finanțărilor în cadrul Programului Operațional Capital Uman 2014-2020) 5. **Acordul de parteneriat** (în formatul indicat prin Ghidul solicitantului și asumat de reprezentanții legali sau împuterniciții partenerilor) semnat de solicitant împreună cu partenerii (Anexa 5 la Contractul de finanțare condiții generale POCU, modificat prin corrigendum nr 2 /29.11.2016) 6. **Procedura selecției partenerilor** **(inclusiv documentele justificative, după caz);** 7. **Nota justificativă privind valoarea adăugată a parteneriatului**, semnată de solicitant. |
| 2. | Cererea de finanțare este semnată de către reprezentantul legal sau de împuternicitul acestuia? |  | Se verifică dacă persoana care a semnat cererea de finanțare este aceeași cu reprezentantul legal sau împuternicitul acestuia. |

## **A4.2. Criterii de verificare a eligibilității**

|  | **Criterii** | **Subcriterii prelucrate automat de către sistemul informatic** | **Subcriterii procesate de evaluatori** |
| --- | --- | --- | --- |
| ***A. Eligibilitatea solicitantului şi a partenerilor*** | | | |
| 3. | Solicitantul și Partenerii săi fac parte din categoria de beneficiari eligibili și îndeplinesc condițiile stabilite în Ghidul Solicitantului – condiții specifice? |  | **Solicitant eligibil:**   * **Institute și instituții medicale publice** - structurile de specialitate ale Ministerului Sănătății, care desfășoară activități în domeniul sănătății publice la nivel național, regional, județean și local, cu personalitate juridică, aflate în subordinea, sub autoritatea sau în coordonarea Ministerului Sănătății, cu excepția CNAS și a Caselor de Asigurări de Sănătate.   Este obligatorie localizarea solicitantului într-una din regiunile de dezvoltare eligibile pentru care se depune proiectul: Nord Vest/ Vest, respectiv Nord Est/ Sud Est *(eligibilitate proiect)*  **Parteneri eligibili:**   * Ministerul Sănătății, organ de specialitate al administrației publice centrale, cu personalitate juridică, în subordinea Guvernului; * **Institute și instituții medicale publice** - structurile de specialitate ale Ministerului Sănătății, care desfășoară activități în domeniul sănătății publice la nivel național, regional, județean și local, cu personalitate juridică, aflate în subordinea, sub autoritatea sau în coordonarea Ministerului Sănătății, cu excepția CNAS și a Caselor de Asigurări de Sănătate. * Autorități ale administrației publice locale; * Autorități publice - Spitalele publice din rețeaua autorităților administrației publice locale; * Unitățile sanitare care au organizat o rețea de screening (conform OMS nr. 377/2017); * Furnizori de servicii medicale în sistemul public/contract cu CASS. * ONG-uri relevante (exclusiv pentru subactivitățile 1.2. și/ sau 1.6 și/ sau activitatea 2).   Este obligatorie derularea proiectului în parteneriat *(eligibilitate proiect).*  Sub-activitățile 1.1., 1.3., 1.4., 1.5., 1.7. vor fi realizate cu implicarea obligatorie acel puțin unui institut sau instituţie medicală – structură/ structuri de specialitate ale Ministerului Sănătății, care desfășoară activități în domeniul sănătății publice la nivel național, regional, județean și local, cu personalitate juridică, aflate în subordinea, sub autoritatea sau în coordonarea Ministerului Sănătății, cu excepția CNAS și a Caselor de Asigurări de Sănătate localizată într-una din regiunile de dezvoltare eligibile pentru acest apel: Nord Vest, Vest, Nord Est, Sud Est *(eligibilitate proiect).*   * Selecția partenerului/ partenerilor s-a realizat cu respectarea legislației europene şi naționale. * Parteneriatul demonstrează capacitate financiară: dispune de resursele financiare necesare, din surse proprii sau atrase stipulate în *Orientări privind Accesarea finanțărilor în cadrul Programului Operațional Capital Uman, cu modificările și completările ulterioare.* * Activitățile de subcontractare se realizează numai de către solicitantul de finanțare, nu şi de partenerul acestuia[[1]](#footnote-1). * Alocarea financiară gestionată de Beneficiar/ lider de parteneriat trebuie să fie mai mare decât alocarea financiară gestionată de oricare alt membru al parteneriatului * Solicitantul și fiecare partener este legal constituit și are domeniul/domeniile de activitate corespunzător activităților/ subactivităților pe care le va desfășura în proiect. * Fiecare dintre parteneri, acolo unde este cazul, este implicat în cel puţin o activitate relevantă[[2]](#footnote-2) (ex. Prin activitate relevantă se înțelege acea activitate/ subactivitate care contribuie în mod direct la atingerea indicatorilor) |
| ***B. Eligibilitatea proiectului*** | | | |
| 4. | Proiectul propus spre finanțare (activitățile proiectului, cu aceleaşi rezultate, pentru aceiaşi membri ai grupului țintă) a mai beneficiat de sprijin financiar din fonduri nerambursabile (dublă finanțare)?[[3]](#footnote-3) |  | Se verifică dacă solicitantul a declarat în documentul *Declarația privind evitarea dublei finanțări* că proiectul propus spre finanțare (activitățile proiectului, cu aceleaşi rezultate, pentru aceiaşi membri ai grupului ţintă) NU a mai beneficiat de sprijin financiar din fonduri nerambursabile.  ***NB.*** *Nu se va considera dublă finanțare situația în care aceiași persoană din grupul țintă va beneficia în contextul prezentului ghid de două sau mai multe servicii medicale aferente screeningului pentru cancerul de sân și/ sau situațiile în care se solicită arbitraj la citire/ interpretare a leziunilor suspecte.* |
| 5. | Proiectul propus spre finanțare nu este încheiat în mod fizic sau implementat integral înainte de depunerea cererii de finanțare la autoritatea de management, indiferent dacă toate plățile aferente au fost efectuate de către solicitant (art. 65, alin (6) din RDC nr. 1303/2013)? |  | Solicitantul a bifat NU în cererea de finanţare (în vederea respectării dispozițiilor art. 65 alin. (6) din RDC nr. 1303/2013 privind eligibilitatea cheltuielilor) sau, dacă a bifat și DEMARAT, solicitantul a precizat că a respectat legislația relevantă aplicabilă proiectului, conform art.125, alin 3, lit. (e) din Reg. CE nr. 1303/2013. |
| 6. | Proiectul se încadrează în programul operațional, conform specificului de finanțare stabilit în Ghidul Solicitantului – condiții specifice? |  | Se verifică dacă solicitantul a încadrat proiectul în axa prioritară, prioritatea de investiții, obiectivul specific, indicatorii de realizare imediată şi de rezultat și tipurile de măsuri, conform POCU şi prezentului Ghid al solicitantului – condiții specifice.  Proiectul respectă țintele minime ale indicatorului specific de realizare **4S58**  **Activitatea 1**   * **Indicatorul specific de realizare 4S58**   Pentru indicatorul **4S58** minimul obligatoriu la nivel de proiect este de 15.000 persoane (*eligibilitate proiect*) (regiuni mai puțin dezvoltate)  Minim 50% din ținta indicatorului **4S58** Persoane care au beneficiat de servicii medicale de prevenție/ diagnosticare precoce etc., trebuie să fie *persoane din grupuri vulnerabile* (conform definiției din **Anexa 1: Definițiile indicatorilor de rezultat și realizare**   * **Indicatorul specific de rezultat 4S51**   Ținta minimă per proiect pentru indicatorul **4S51** este de 5% din ținta indicatorului ***4S58*** |
| 7. | Grupul țintă este eligibil? | * Grupul țintă al proiectului trebuie să se încadreze în categoriile eligibile menționate în prezentul Ghid | **Activitatea 1: Furnizarea de servicii de sănătate prin programe regionale de prevenție, depistare precoce, diagnostic și tratament al leziunilor mamare incipiente.**  Din perspectiva grupului țintă al proiectului, în cadrul prezentului apel de proiecte vor fi finanțate proiecte cu acoperire **regională, fiecare proiect va acoperi OBLIGATORIU 2 regiuni de dezvoltare:** regiunile de dezvoltare: *Nord Vest și Vest*, respectiv *Nord Est și Sud Est* *(eligibilitate proiect).*  În contextul prezentului ghid este necesar ca grupul țintă - **Persoane care vor beneficia de programe de sprijin (screening)** – *Persoane care vor beneficia de serviciile oferite prin programele regionale de prevenție, depistare precoce, diagnostic și tratament al leziunilor mamare incipiente, din care: persoane aparținând grupurilor vulnerabile,* să îndeplinească CUMULATIV următoarele condiții la intrarea în internenție (vezi anexa 1) (*eligibilitate grup țintă/ eligibilitate cheltuieli)*:   1. au vârsta cuprinsă între 50-69 ani; 2. au domiciliul într-una din regiunile vizate de proiect, respectiv: *Nord Vest sau Vest*, respectiv *Nord Est sau Sud Est;*   **Excepție:**   * Persoanele care nu au acte de identitate, dar locuiesc în acest teritoriu vor reprezenta grup țintă eligibil dacă se constată că locuiesc în regiunile de dezvoltare menționate în baza unei declarații pe propria răspundere; * Persoanele private de liberate vor fi asociate locului unde își desfășoară detenția și nu din perspectiva adresei de domiciliu;  1. Minim 50% din grupul țintă (Persoane care vor beneficia de programe de sprijin (screening) –*Persoane care vor beneficia de serviciile oferite prin programele regionale de prevenție, depistare precoce, diagnostic și tratament al leziunilor mamare incipiente*) sunt **persoane vulnerabile** conform definiției din **Anexa 1 – Definițiile indicatorilor de rezultat și realizare** 2. asigură o acoperire a grupului țintă de minimum jumătate din județele arondate regiunilor vizate de proiect |
| 8. | Valoarea proiectului și contribuția financiară solicitată se încadrează în limitele stabilite în Ghidul Solicitantului? | * Valoarea totală a proiectului și valoarea asistenței financiare nerambursabile solicitate se înscriu în limitele stabilite în prezentul Ghid al solicitantului – condiții specifice | Valoarea maximă eligibilă a unui proiect este de 8.000.000 euro. |
| 9. | Durata proiectului |  | Durata de implementare este de maximum 60 de luni. |
| 10. | Cheltuielile prevăzute respectă prevederile legale privind eligibilitatea |  | Cheltuielile prevăzute la capitolul de cheltuieli eligibile trebuie să fie conforme cu cele prevăzute în prezentul Ghid al solicitantului – condiții specifice, respectiv **cheltuieli de tip FEDR** aferente cheltuielilor directe ale proiectului: maximum 10% din cheltuielile directe eligibile ale proiectului.  **Cheltuielile generale de administrație (cheltuieli indirecte pe bază de costuri reale)** vor fi decontate ca maximum 15% din cheltuielile directe ale proiectului aferente subactivităților pentru care decontarea se face pe bază de costuri reale, anume: **activitatea 1- sub-activitățile 1.1., 1.2., 1.6., 1.7. și activitatea 2.** |
| 11. | Bugetul proiectului respectă rata de cofinanțare? |  | Se va verifica respectarea ratei de cofinanțare FSE, buget național și contribuția proprie minimă pentru fiecare membru al parteneriatului |
| 12. | Proiectul cuprinde cel puțin activitățile obligatorii? | * Proiectul trebuie să cuprindă cel puțin activitățile obligatorii, prevăzute în prezentul Ghid | * Propunerile de proiecte trebuie să includă în mod obligatoriu **toate sub-activitățile 1.2-1.7. (activitatea 1).** * Sub-activitatea 1.1. va fi derulată EXCLUSIV de către solicitant. * Propunerea de proiect trebuie să respecte gruparea activităților/ sub activităților conform prezentului ghid specific. * Fiecare propunere de proiect va asigura o acoperire a furnizării de servicii de screening pentru cancerul de sân pentru două regiuni de dezvoltare: Nord Vest și Vest, respectiv Nord Est și Sud Est. |
| 13. | Proiectul cuprinde măsurile minime de informare și publicitate? |  | * Conform *Metodologiei de verificare, evaluare şi selecție a proiectelor,* cererea de finanțare trebuie să descrie activitățile obligatorii de informare și publicitate proiect (*criteriu de eligibilitate proiect*) prevăzute în *Orientări privind accesarea finanțărilor în cadrul Programului Operațional Capital Uman 2014-2020*, Capitolul 9 „Informare și publicitate” modificat prin ordinul 2467/29.11.2016   NB Cheltuielile aferente activității de informare și publicitate proiect vor fi incluse la capitolul cheltuieli indirecte, iar cheltuielile aferente activității 2 la cheltuieli directe. |

1. În cazul în care legislaţia specifică din statele membre UE, de provenienţă a partenerilor transnaţionali, nu consideră ca fiind subcontractate cheltuielile aferente experţilor care, în baza formei de angajare, sunt obligaţi să emită factură către partenerul transnaţional, aceste cheltuieli nu intră sub incidenţa acestui subcriteriu. În această situaţie, menţionarea în cererea de finanţare a referinţelor legislative aplicabile experţilor partenerului transnaţional se va face conform cerinţelor din Ghidul Solicitantului – condiții specifice; [↑](#footnote-ref-1)
2. În contextul prezentului ghid al solicitantului sunt avute în vedere pentru acest criteriu sub-activitățile 1.2-1.6. menționate în ghidul specific, **capitolul 1.3. Acțiunile sprijinite în cadrul apelului** [↑](#footnote-ref-2)
3. Condițiile trebuie îndeplinite cumulativ. Solicitantul/ beneficiarul trebuie să se asigure că participanţii la operaţiuni nu au reprezentat grup ţintă pentru aceleași măsuri (servicii de screening pentru cancer de sânetc.) în aceiași perioadă de timp, cofinanţate din fonduri nerambursabile. În cazul în care, în implementare, se constată încălcarea acestui criteriu, contractul de finanţare va fi reziliat, conform prevederilor legale în vigoare. [↑](#footnote-ref-3)